钦定古今图书集成/明伦汇编/氏族典/第049卷 > 《郑樵通志》 > 思伦发
## 钦定古今图书集成/明伦汇编/氏族典/第049卷 > 《郑樵通志》 > 思伦发

按《明外史云南土司传》：“麓川平缅，古朱波地也。洪武
十五年，大兵下云南，土蛮思伦发降，因置平缅宣慰
使司，以思伦发为宣慰使。十七年八月，思伦发遣刀
令孟入献方物，并上元所授宣慰使司印。诏改平缅
宣慰使为平缅军民宣慰使司，寻改为麓川平缅宣
慰使司，兼统麓川之地。十八年，思伦发反，率众寇景”
东。都督冯诚率兵击之，失利。二十年敕谕西平侯沐
英击破之，思伦发遁，以捷闻。二十二年，思伦发遣把
事招纲等来乞贷死，愿输贡赋。守臣以闻。乃遣通政
司经历杨大用往谕思伦发修臣礼，悉偿前日兵费，
以象、马、白金、方物入贡谢罪。大用并令献前叛逃者
及把事刀厮郎等一百三十七人，平缅遂平。自是三
年，每来朝贡。初平缅俗不好佛，有僧至自云南，善为
因果报应之说，思伦发信之。又有金齿戍卒逃入其
境，能为火铳火炮之具。思伦发喜其技能，俾系金带
与僧位。诸部长上刀干孟等不服，遂与其属叛。《思伦
发》走云南。西平侯沐春遣送至京师。帝悯之，命春往
讨刀干孟，并遣思伦发归云南，驻怒江上，招谕其部
众。三十一年五月春以兵送思伦发于金齿，使人谕
刀干孟，干孟不从。春寻病卒，又命都督何福往讨。未
几，擒《刀干孟》归，思伦发始还平缅。逾年卒。